hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu hu en hu en hu en hu hu hu cs hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
A Fejér-B.Á.L. Veszprémet láttuk vendégül – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
A Fejér-B.Á.L. Veszprémet láttuk vendégül
A felkészülést megkezdéseként csapatunk már egy edzést követően pályára is lépett a Liga Kupa keretein belül. Jó gyakorlás volt ez csapatunk számára, hiszen NBI-es ellenfél érkezett a Magvassyba.
A mérkőzést a Paár, Sokoray, Ásványi, Goór, Győri-Dani, Nagy sorral kezdte csapatunk, a kapuban Décsivel. Támadásban két cserével játszottunk, Mátés és Sövegjártó érkezett a pályára. Az első büntetőnket Nagy ezúttal nem értékestette, melynek következménye egy veszprémi gól volt a 6. percben (1-0). Első találatunkat Sövegjártó neve mellé könyvelhettük el, átlövésből volt eredményes a 8. percben (8. perc 2-1). A tizedik percbe érkezve negyedik találatát szerezte ellenfelünk, azonban Décsi több védést is bemutatott, így tudtuk tartani a kis különbséget. Az ellenfél védelme ellen nehezen találtuk az ellenszert, a második találatunkat Ásványi szerezte a 13. percben (5-2). Jó védekezésünkből Nagy szerzett lerohanásgólt, ezzel beindult a gólgyártásunk, zsinórban Nagy, Mátés és Sövegjártó is eredményesek voltak (18. perc 8-5). A 19. percben Kovácsovis László kért időt, ekkor 10-5-ös állást mutatott az eredményjelző. Ekkor már a pályán voltak a friss emberek is, Pápai és Gaál a széleken, Czene átlövőben és Goór ezúttal már támadásban is lehetőséget kapott. Gaál az időkérést követően gyors indulásból kétszer is eredményes tudott lenni (22. perc 11-7). A 27. percben 13-9-es állásnál ellenfelünk is kihasználta első időkérési lehetőségét, de újabb Décsi védésekkel folytatódott a mérkőzés, így az utolsó percben a két gólos különbségért támadhattunk. Németh kapott még egy kettő perces büntetést az utolsó percben, majd egy időntúli hetest értékesített ellenfelünk, így a félidei eredmény 14-10.
A második játékrészre a kezdőcsapatunk tért vissza a pályára, annyi különbséggel, hogy az emberhátrányunk miatt üres kapuval kezdtünk. Két veszprémi találattal indult a félidő, eközben Sokoray kapott kető perces kiállítást egy rossz cserét követően, így további két percig  emberhátrányban játszottunk. Öt perc elteltével ellenfelünk négy, mi pedig két gólt szereztünk, ekkor az eredményjelző 18-12-es eredményt mutatott. Csapatkapitányunk is kapuba talált a 37. és a 40. percben,  mindeközben Mátés két hétméterest is értékesített (41. perc 21-16). Sokoray labdaszerzését követően Goór szerzett gólt gyors indulásból, majd újabb labdát szereztünk Décsi hárítását követően. Ásványi értékesített újabb ziccert a 44. percben, melyet követően a veszprémiek ismét időt kértek (44. perc 21-18). Két gyors veszprémi gólt követően Goór lőtt üreskapus gólt, majd 7-6 elleni játékunkból Sövegjártó bombázott ellenfelünk kapujába (48. perc 26-20). A következő támadásokban azonban nem volt eredményes a játékunk, két üreskapus gólt is szerzett ellenfelünk (53. perc 30-20). Czene és Sokoray egyszer, Sövegjártó pedig kétszer is gólt szerzett az utolsó tíz percbe lépve, ekkor már potyogtak a gólok mindkét oldalon, a végeredményt Goór két találatával állította be; 36-26.
Kovácsovics László: „A hozzáállással nem volt probléma. A szezon eleji formát és az osztálynyi különbséget tükrözi a végeredmény.”
Fejér-B.Á.L. Veszprém – AGROFEED ETO-UNI Győr  36 – 26    /14-10/
Agrofeed ETO-UNI Győr: Décsi, Kovács, Sokoray 3, Kőhalmi, Győri-Dani, Goór 4, Kovácsovics, Ásványi 3, Nagy 1, Czene 1, Mátés 4, Sövegjártó 6, Pápai, Paár, Németh 2, Gaál 2
Turi Edina által|2022-01-26T10:48:02+00:002022.01.05.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT